สังเกตรูปลักษณ์ของเขา หาคำตอบว่าเขากำลังนอกใจคุณอยู่หรือเปล่า สังเกตสิ่งที่เขาทำ
ถ้าสามีของคุณเขาไม่เคยหมกมุ่นกับการโกนหนวดหรือทรงผมมาก่อน แต่ตอนนี้กลับโกนหนวด ตัดแต่งทรงผม และส่องกระจกเพื่อเช็กตัวเองตลอดเวลา เขาก็อาจจะเตรียมพร้อมไปกับผู้หญิงคนอื่น นอกจากนี้คุณควรสังเกตด้วยว่า เขาเริ่มอาบน้ำบ่อยขึ้นไหม โดยเฉพาะอย่างยิ่งถ้าเขาอาบน้ำทันทีที่มาถึงบ้าน เพราะเป็นไปได้ว่าเขาอาจจะอยากล้างกลิ่นหอมของผู้หญิงอีกคนออกจากตัวเขาให้เร็วที่สุด ถ้าสามีของคุณไม่เคยใส่ใจรูปร่างมาก่อน แต่จู่ๆ ก็ไปฟิตเนสทุกวัน ไปวิ่ง หรือยกเวตที่ห้องโถง ก็เป็นไปได้ว่าเขากำลังพยายามทำให้ตัวเองหุ่นดีเพื่อผู้หญิงอีกคนหนึ่ง  แต่แน่นอนว่าคุณก็ควรคำนึงถึงปัจจัยอื่นร่วมด้วย เช่น เขาอาจจะเจอช่วงวิกฤตวัยกลางคนและอยากกลับไปดูดีเหมือนเดิม หรือเขาอาจจะแค่รู้สึกฮึดอยากกลับไปดูแลร่างกายตัวเองให้มากกว่าเดิมก็ได้ นอกจากนี้คุณก็ควรสังเกตด้วยว่า จู่ๆ เขาก็หมกมุ่นอยู่กับการควบคุมอาหารหรือเปล่า เพราะอาจเป็นสัญญาณที่บ่งบอกว่า เขาให้ความสำคัญกับรูปร่างของตัวเองมากเพื่อผู้หญิงคนนั้น อันนี้คือสัญญาณเตือนภัยอย่างชัดเจน ถ้าจู่ๆ สามีของคุณก็มีกลิ่นตัวแปลกไป ก็อาจเป็นเพราะเคมีร่างกายของเขาเปลี่ยนไปเพราะได้อยู่กับผู้หญิงคนอื่น และถ้าตัวเขามีกลิ่นน้ำหอม โลชั่นของผู้หญิง หรืออะไรที่เป็นกลิ่นผู้หญิงๆ ก็หมายความว่าเขาต้องอยู่กับผู้หญิงอื่นแน่ๆ ภาษากายของสามีบอกอะไรกับคุณได้มากมายว่าเขากำลังนอกใจคุณอยู่หรือเปล่า ถึงแม้เขาจะพูดในสิ่งที่ถูกต้อง แต่ร่างกายของเขาก็อาจจะทรยศเขาได้ ตัวอย่างสัญญาณที่บอกว่ามีอะไรในตัวเขาที่เปลี่ยนไปก็เช่น :   สังเกตว่าเขาสบตาคุณมากแค่ไหน ถ้าเขาเคยมองเข้าไปในดวงตาของคุณเสมอเวลาที่คุณพูดแต่ตอนนี้กลับหลบตาตลอด เขาก็อาจจะหลบตาเพราะรู้สึกผิด สังเกตการไม่แสดงความรัก ถ้าเขาเคยจูบคุณ กอดคุณ โอบคุณ และทำให้คุณรู้ว่าเขาห่วงใยคุณแค่ไหนผ่านการสัมผัสแต่ตอนนี้เขากลับไม่สัมผัสคุณอีกเลย ก็อาจจะมีบางอย่างเกิดขึ้น ดูว่าเขาเบนไปทางอื่นเวลาที่คุณพูดด้วยหรือเปล่า ถ้าเขากอดอก เบนหน้าหนี และไม่เอาตัวหันเข้าหาคุณ เขาก็อาจจะถอยเพราะรู้สึกอึดอัดใจ สังเกตว่าเขาแสดงความรักเฉพาะเวลาที่คุณอยู่คนเดียวแต่ไม่แสดงออกเวลาอยู่นอกบ้านหรือเปล่า ถ้าเขาประจ๋อประแจ๋กับคุณเวลาอยู่ที่บ้านแต่ทำตัวเหินห่างทันทีที่ก้าวเท้าออกจากประตู ก็อาจจะเป็นเพราะเขากลัวว่าเมียน้อยของเขาจะจับได้ว่าเขาอยู่กับผู้หญิงคนอื่น แม้ว่าการค้นของๆ เขาจะเป็นสิ่งที่ทำลายความไว้วางใจของเขาได้อย่างรวดเร็ว แต่ถ้าคุณมั่นใจว่าเขากำลังนอกใจและอยากได้หลักฐานคาหนังคาเขา คุณก็ลองใช้วิธีนี้ได้ ถ้าคุณอยากจะรู้จริงๆ ว่าเขานอกใจคุณหรือเปล่า ที่ๆ คุณควรไปค้นได้แก่ :   โทรศัพท์ ถ้าเขาเก่งมาก คุณก็จะไม่มีทางได้หลักฐานว่าเขานอกใจคุณจากโทรศัพท์ แต่ถ้าเขาไม่ได้เก่งมากนัก คุณก็อาจจะดูสายเข้าออกจากผู้หญิงที่คุณไม่เคยได้ยินชื่อมาก่อน เขาอาจจะไม่ได้เมมเบอร์เมียน้อยไว้ในโทรศัพท์ก็ได้ เพราะฉะนั้นให้หาข้อความและข้อมูลโทรเข้าออกเบอร์ที่ไม่ได้ระบุชื่อ คอมพิวเตอร์ ถ้าคุณอยากรู้จริงๆ ว่าเขานอกใจคุณหรือเปล่า ให้เช็กอีเมลหรือข้อความ Facebook ของเขา คุณอาจจะรอให้เขาออกไปจากหน้าจอก่อนหลังจากที่เขาเข้าอีเมลแล้วก็ได้ ถ้าเขาเริ่มทยอยลบอีเมล นั่นอาจเป็นสัญญาณว่าเขากำลังปิดบังอะไรคุณอยู่ ค้นของๆ เขา ค้นกระเป๋าทำงาน โต๊ะ กระเป๋าสตางค์ หรือแม้แต่กระเป๋ากางเกงเพื่อดูว่ามีหลักฐานหรือเปล่า เช็กยอดบัตรเครดิตของเขา มองหาช่วงเวลาที่เขาใช้เงินเยอะๆ ที่ร้านอาหารที่คุณไม่เคยได้ยินชื่อมาก่อน ดูวันที่แล้วนึกว่าวันนั้นเขาบอกว่าเขาไปไหน ถ้าเขาบอกว่าเขาต้องอยู่ดึกที่ทำงานแต่ใช้เงินจำนวนมากไปกับอาหารมื้อเย็นแพงๆ ช่วงเวลานั้น คุณก็ต้องเอะใจได้แล้วล่ะ ถ้าคุณไม่กล้าที่จะถามเขาว่าเขานอกใจหรือเปล่า หรือไม่เจอหลักฐานเพียงพอ คุณอาจจะลองแอบตามเขาเพื่อดูว่าเขาไปไหน กันแน่ แน่นอนว่านี่เป็นอีกวิธีหนึ่งที่จะทำให้เขาเลิกไว้ใจคุณได้อย่างรวดเร็ว ตัวอย่างวิธีแอบตามเขาก็คือ :   อย่าใช้รถของคุณตามเขา ยืมรถเพื่อน เขาจะได้ไม่สังเกตว่าคุณตามหลังเขามา รักษาระยะห่าง ไม่ว่าคุณจะเดินหรืออยู่บนพาหนะ อย่าเข้าใกล้เกินไป ไม่อย่างนั้นเขาจะเห็นคุณ ไปหาเขาตอนที่เขาไม่ได้คิดมาก่อนว่าจะเจอคุณ ถ้าเขาบอกว่าเขาทำงานล่วงเวลาหรือเล่นเกมบ้านเพื่อน ให้ "ไปหา" เขาแบบไม่ทันตั้งตัวและดูว่าเขาอยู่ที่นั่นจริงๆ หรือเปล่า คุณแค่ต้องเตรียมข้ออ้างดีๆ ไว้ว่าทำไมคุณถึงไปหาเขา หลังจากที่คุณเห็นสัญญาณมากพอแล้วว่า เขาน่าจะกำลังไม่ซื่อสัตย์กับคุณ ก็ถึงเวลาต้องคุยกับสามีให้รู้เรื่อง แม้ว่าการพูดคุยกันเรื่องนี้จะเจ็บปวดแค่ไหน แต่ก็ดีกว่าการยืดเยื้อเวลาออกไปถ้าคุณต้องการฟังความจริงจริงๆ ตัวอย่างวิธีที่จะถามสามีว่าเขากำลังนอกใจคุณอยู่หรือเปล่าก็เช่น :   ถามเขาตอนที่เขาไม่ได้นึกมาก่อน ตราบใดที่คุณอยู่ในที่ส่วนตัว คุณก็ย่อมคุยกันได้ อย่าบอกเขาว่ามีเรื่องสำคัญจะคุยด้วย ไม่อย่างนั้นเขาอาจจะรู้ทันทีว่าคุณกำลังมีเรื่องอะไรในใจและเตรียมหาข้ออ้างไว้แล้ว บอกเขาว่าคุณต้องการฟังความจริง เตือนเขาว่าการที่เขาไม่ซื่อสัตย์นั้นไม่ได้ช่วยอะไรคุณเลย ทำให้เขาเห็นว่าเขากำลังทำให้คุณเจ็บปวดมากจริงๆ ให้เขารู้ว่าการที่เขาไม่ซื่อสัตย์กับคุณนั้นทำให้คุณไม่พอใจแค่ไหน การเปลี่ยนแปลงที่ต้องสังเกตมีอยู่ 2 อย่าง อย่างแรกที่ชัดเจนกว่าก็คือ ถ้าสามีของคุณเขากำลังคบหาคนอื่นอยู่ เขาก็อาจจะไม่ตื่นเต้นอยากจะมีเซ็กส์อีกต่อไป แต่ถ้าชีวิตเซ็กส์ของคุณมันก็เพลาๆ มาสักพักหนึ่งแล้ว การที่เขาไม่ได้มีเซ็กส์กับคุณมากนักก็อาจจะไม่ใช่เพราะว่าเขากำลังนอกใจ แต่ถ้าเขาเคยตื่นเต้นที่จะขึ้นเตียงกับคุณแต่ตอนนี้ไม่แล้ว ก็อาจเป็นสัญญาณที่บอกว่าเขาไปมีเซ็กส์ที่อื่น  อีกการเปลี่ยนแปลงหนึ่งที่คุณอาจสังเกตได้ก็คือ ถ้าจู่ๆ สามีของคุณก็มีความต้องการทางเพศมากจนให้เท่าไหร่ก็ไม่พอ ก็อาจจะหมายความว่าความต้องการทางเพศของเขารุนแรงขึ้นเพราะเขาได้นอนกับผู้หญิงอีกคน สังเกตว่าเขาเป็นอย่างไรเวลาอยู่บนเตียง จู่ๆ เขาก็เล่นท่ายากกว่าเดิมมากหรือเปล่า ปกติแล้วเขาก็ทำแบบเดิมๆ แต่ตอนนี้จู่ๆ เขาก็พยายามทำให้มันเผ็ดร้อนขึ้นทุกครั้งที่คุณขึ้นเตียงหรือเปล่า เขาอาจจะไปเรียนรู้เทคนิคมาจากผู้หญิงคนอื่นก็ได้ นอกจากนี้คุณก็ควรสังเกตด้วยว่า จู่ๆ เขาก็อายที่จะให้คุณเห็นเรือนร่างของเขาและไม่อยากให้คุณเห็นเขาตอนถอดเสื้อหรือเปล่า ถ้าเขาปิดไฟมีเซ็กส์เท่านั้น ก็อาจเป็นเพราะว่าเขารู้สึกไม่ดีที่ต้องใช้เรือนร่างกับผู้หญิงสองคน เขาอาจจะดีกับคุณมากกว่าแต่ก่อนเพราะว่าเขารู้สึกผิดที่เขาไม่ซื่อสัตย์ ถ้าปกติแล้วเขาค่อนข้างทำตัวเหินห่างหรือไม่ค่อยพูด หรือปกติแล้วเขาเองก็ไม่ใช่คนที่แสดงความรักมากเท่าไหร่ แต่จู่ๆ เขาก็เอาอกเอาใจ ทำตัวน่ารักกับคุณและเล่าเรื่องดีๆ ให้คุณฟังเสมอ ก็อาจเป็นเพราะว่าเขาพยายามชดเชยที่เขาแอบไปคบคนอื่น  แต่ก็อีกนั่นแหละว่า เขาอาจจะแค่ดีกับคุณเพราะคุณกำลังเจอเรื่องหนักๆ อยู่ และเขาก็แค่พยายามชดเชยให้คุณก็เท่านั้น ถ้าจู่ๆ เขาก็ให้ดอกไม้ ช็อกโกแลต และการ์ดหวานๆ เขาก็อาจจะแค่พยายามเรียกความหวานกลับสู่ชีวิตคู่อีกครั้ง หรือเขาอาจจะชดเชยที่เขานอกใจก็ได้ ถ้าปกติแล้วสามีไม่ได้ช่วยเหลืองานบ้านสักเท่าไหร่ แต่ตอนนี้เขาทั้งล้างจาน ไปซื้อของเข้าบ้าน หรือแม้กระทั่งทำกับข้าวให้ ก็เป็นไปได้ว่ามีบางอย่างเกิดขึ้น เขาน่าจะพยายามชดเชยอะไรบางอย่างแน่นอน และก็อาจจะเป็นการนอกใจก็ได้ แต่ก็อีกว่า จู่ๆ เขาก็อาจจะแค่อยากทำตัวดีขึ้นมา หรืออยากได้อะไรจากคุณเป็นการตอบแทน แต่ถ้านิสัยเรื่องงานบ้านงานเรือนเขาเปลี่ยนไปผิดหูผิดตา คุณก็ต้องระวังไว้ ถ้าปกติแล้วสามีของคุณเป็นคนขี้หงุดหงิดแต่จู่ๆ ก็อารมณ์ดีแบบไม่มีสาเหตุ หรือถ้าปกติแล้วเขาค่อนข้างจะอารมณ์มั่นคงแต่ตอนนี้กลับเปลี่ยนจากหน้ามือเป็นหลังมือชนิดคาดเดาไม่ได้ ก็อาจจะมีบางสิ่งเกิดขึ้น ถ้าเขายิ้มปากจะฉีกแล้วมองออกไปไกลๆ เหมือนกำลังคิดถึงใครอยู่ ก็เป็นไปได้ว่าที่เขาอารมณ์ดีนี่ไม่ใช่เพราะคุณ  นอกจากนี้ให้สังเกตด้วยว่าเขาปึงปังเข้าบ้านท่าทางไม่พอใจ จากนั้นก็พยายามจะโทษว่าเป็นเพราะงานหรือเรื่องอื่นๆ ที่ไม่เคยทำให้เขาไม่พอใจมาก่อนหรือเปล่า ถ้าคุณเห็นว่าอารมณ์ของเขาเปลี่ยนไปหลังจากไป “คุยโทรศัพท์สักพัก” หรืออ่านข้อความ ก็เป็นไปได้ว่าอาจเป็นเพราะผู้หญิงคนนั้น ถ้าเขาเคยวางโทรศัพท์ทิ้งไว้บนโต๊ะเป็นชั่วโมงๆ หรือเป็นผู้ชายประเภทที่ออกจากบ้านแล้วลืมโทรศัพท์ไว้ประจำ แต่จู่ๆ เขากับโทรศัพท์ก็ห่างกันไม่ได้ ก็แปลว่าอาจจะมีบางสิ่งเกิดขึ้น ถ้าเขาไม่เคยวางโทรศัพท์ทิ้งไว้อีกเลย ลนลานเวลาหาโทรศัพท์ไม่เจอ และไม่อ่านข้อความต่อหน้าคุณหรือทำตัวลับๆ ล่อๆ เวลามีโทรศัพท์อยู่ใกล้ๆ คุณก็อาจจะมีเรื่องให้ต้องเอะใจแล้วล่ะ  ถ้าจู่ๆ เขาก็ตั้งรหัสไว้ในโทรศัพท์ทั้งที่เมื่อก่อนไม่เคยสนใจเรื่องความเป็นส่วนตัว ก็อาจจะมีอะไรเกิดขึ้น ถ้าเขาออกไปโทรศัพท์ข้างนอกและกลับเข้ามาด้วยท่าทีไม่พอใจ ตื่นเต้น หรือเสียใจที่ทำอะไรผิดไป คุณก็อาจจะเริ่มสงสัยว่าเขาคุยกับใคร ถ้าคุณเดินเข้าไปตอนที่เขากำลังคุยโทรศัพท์และเขาก็เลิกคุยทันที แปลว่าเขาอาจจะกำลังคุยกับผู้หญิงอีกคน ถ้าเขาเคยรับโทรศัพท์อยู่เสมอ แต่ตอนนี้คุณกลับรอหลายชั่วโมงแล้วเขาก็ยังไม่ติดต่อกลับมา แปลว่าเขาอาจจะใช้เวลาอยู่กับผู้หญิงคนอื่น ถ้าเขาปิดโทรศัพท์หลายชั่วโมงทั้งที่ไม่เคยทำมาก่อน นั่นไม่ใช่สัญญาณที่ดีแล้ว ถ้าเขาไม่ได้เล่นคอมบ่อยนัก แต่จู่ๆ ก็หมกตัวอยู่กับอินเทอร์เน็ตตลอดเวลา ก็อาจจะเป็นเพราะว่าเขามีผู้หญิงอีกคนหนึ่ง ถ้าจู่ๆ พอคุณเข้านอนเขาก็ลุกมาเล่นคอมจนดึกดื่น หรือถ้าเขาปิดคอมทันทีที่คุณเดินเข้ามา นี่เป็นสัญญาณที่ไม่ดีแน่นอน  ถ้าคุณเห็นเขาเล่นคอม และจู่ๆ หน้าตาเขาก็ดูมีความสุขขึ้นมาเหมือนว่ากำลังคุยกับคนที่ตัวเองชอบ เขาก็อาจกำลังนอกใจอยู่ ถ้าเขาไม่เล่นคอมเวลาที่คุณอยู่ในห้อง เขาก็อาจจะไม่อยากให้คุณเห็นว่าอะไรอยู่บนหน้าจอ ถ้าคุณกับสามีใช้เวลาว่างด้วยกันเป็นส่วนใหญ่ แล้วจู่ๆ เขาก็หายไปจากคุณด้วยเหตุผลที่น่าสงสัย เขาก็อาจจะใช้เวลากับผู้หญิงอีกคนหนึ่ง ถ้าเขาไปเที่ยว "กับพวกเพื่อนผู้ชาย" อยู่ที่ทำงานจนดึกดื่นทุกคืน หรือจู่ๆ ก็หลงใหลกีฬาชนิดใหม่ขึ้นมาและใช้เวลาว่างที่ฟิตเนสตลอดเวลา เขาก็อาจจะใช้ข้ออ้างนี้เพื่อหนีไปอยู่กับเมียน้อยก็ได้ แน่ล่ะว่าเขาอาจจะชอบกีฬาชนิดใหม่ขึ้นมาจริงๆ หรือเขาอาจจะต้องอยู่ทำงานจนดึกดื่นทุกคืนจริงๆ แต่ถ้าเขาไม่เคยทำอะไรแบบนี้มาก่อนและแสดงสัญญาณน่าสงสัยอีกหลายอย่างร่วมด้วย เขาก็อาจจะนอกใจคุณอยู่ก็ได้ หลายสิ่งที่เขาพูดสามารถบอกได้ว่า เขากำลังนอกใจคุณอยู่ ตัวอย่างคำพูดที่คุณต้องสังเกตได้แก่ :  ถ้าเขาเคยชมคุณตลอดเวลา แต่ตอนนี้ไม่ชมคุณอีกเลย ก็อาจเป็นเพราะเขาคิดถึงคนอื่นอยู่ ถ้าเขาไม่ค่อยพูดคำหวานเท่าไหร่แต่จู่ๆ ก็มาชมคุณบ่อยๆ เขาก็อาจจะทำเพื่อชดเชยที่เขาไปอยู่กับคนอื่น ถ้าเขาฟังดูแปลกไป ใช้คำพูดที่คุณไม่เคยได้ยินมาก่อน หัวเราะเรื่องใหม่ๆ หรือแค่ใช้คำพูดเปลี่ยนไป เขาก็อาจจะไปติดการพูดแบบนี้จากผู้หญิงคนอื่นก็ได้
สังเกตความเปลี่ยนแปลงเรื่องการดูแลรูปลักษณ์ตัวเอง. สังเกตว่าเขาให้ความสำคัญกับรูปร่างมากขึ้นหรือเปล่า. สังเกตว่ากลิ่นตัวเขาเปลี่ยนไปหรือเปล่า. สังเกตภาษากายของเขา. ค้นของๆ เขา. แอบตามเขา. ถามเขาว่าเขากำลังนอกใจหรือเปล่า. สังเกตความเปลี่ยนแปลงในเรื่องความต้องการทางเพศ. สังเกตว่าจู่ๆ เขาก็เอาอกเอาใจคุณหรือเปล่า. ดูว่าจู่ๆ เขาก็ช่วยเหลือคุณมากขึ้นหรือเปล่า. สังเกตความเปลี่ยนแปลงด้านอารมณ์. สังเกตว่าพฤติกรรมเกี่ยวกับโทรศัพท์ของเขาเปลี่ยนไปหรือเปล่า. ตรวจสอบพฤติกรรมของเขาเมื่ออยู่ใกล้คอมพิวเตอร์. สังเกตข้อแก้ตัวของเขา. สังเกตสิ่งที่เขาพูด.
https://www.wikihow.com/Find-out-if-Your-Husband-Is-Cheating https://www.wikihow.com/Find-out-if-Your-Husband-Is-Cheating https://www.wikihow.com/Find-out-if-Your-Husband-Is-Cheating
Notice His Appearance Find Out if He's Cheating Notice What He Does